Filmen starter med at bankmannen George Banks kommer hjem fra arbeid. Hans kone Winifred forteller at deres tjenestepike «Katie Nanna» har forlatt jobben sin etter at barna deres, Jane og Michael, har stukket av for fjerde gang den uken. Like etter kommer konstabel Jones hjem med de to rømlingene. Herr Banks må ansette en ny barnepike, og annonserer etter en streng barnepike. Jane og Michael lager sin egen annonse for å forsøke å få en snillere barnepike. Men herr Banks kaster barnas annonse i peisen. Et kraftig vindkast trekker papiret opp gjennom en skorstein, og opp i luften.